  Майя Бывальцева Удмуртие коронавируслы пумит «Спутник V» вакциналэн 18,6 дозаез но одӥг компонентъем «Спутник Лайт» вакциналэн 36 сюрс дозаез вуиз. Со сярысь улосвыл кивалтэтлэн тӧроезлэн воштӥсез Эльвира Пинчук «Инстаграм» мерлыко вотэсысь бамаз ивортӥз. Солэн кылъёсызъя, «Спутник Лайт» нырысь ик ревакцинацилы но коронавирусэн висем муртъёслы чакламын. Кинлы та вакцина эмчиен ӵектэмын, соослэсь вакцинаци пунктын со сярысь справка курозы Эльвира Пинчук, Удмуртиысь кивалтэтлэн тӧроезлэн воштӥсезВирнуналозь вакцинаез эмъяськонниосъя люкозы. Тодэ вайытом, элькунысь оперативной штаб ивортэмъя, коронавируслэсь прививка 584 сюрс 27 адями пуктӥз, со пӧлысь 371 сюрс 259 мурт кык компонентэн. «Спутник Лайт» вакцинаез 104 сюрс 36 адямилы пуктӥзы. Тегъёс: Тазалык Ижкар Удмуртия коронавирус вакцина ЭльвираПинчук  